ΓΡΑΠΤΗ ΕΡΩΤΗΣΗ E-2220/01

υποβολή: Mogens Camre (UEN) προς την Επιτροπή

(24 Ιουλίου 2001)

Θέμα: Απαγόρευση καταβολής των εξόδων για τη διάρκεια των μετακινήσεων ενός δικηγόρου

Με βάση το νομικό σύστημα της Δανίας, ένας δικηγόρος μπορεί να ορισθεί αυτεπαγγέλτως για να αναλάβει μια ποινικήπόθεση. Στην περίπτωση αυτή, ο δικηγόρος πληρώνεται από το δημόσιο ταμείο για τις ώρες που ανάλωσε για τη συγκεκριμένηπόθεση. Το τελικό ποσόν των αποδοχών που θα λάβει ο δικηγόρος από το δημόσιο ταμείο εξαρτάται από την έκβαση τηςπόθεσης.

Συχνά, η Πολιτεία αναλαμβάνει επίσης τα έξοδα ταξιδίου του δικηγόρου και τις εργασιακές ώρες που απώλεσε λόγω των μετακινήσεών του. Σε ορισμένες περιπτώσεις όμως, η νομοθεσία ορίζει ότι ο δικηγόρος δεν αποζημιώνεται για τη χρονική διάρκεια των μετακινήσεών του (βλ. άρθρο 336γ, παράγραφος 3, του κώδικα οργάνωσης των δικαστηρίων). Στην περίπτωση αυτή ορίζεται τοπικός δικηγόρος, ο οποίος χαρακτηρίζεται από μεγαλύτερη ανταγωνιστικότητα από τον δικηγόρο που είναι εγγεγραμμένος σε άλλο δικηγορικό σύλλογο ή εγκατεστημένος στο εξωτερικό.

Η προκύπτουσα διαφορά μπορεί να διευθετηθεί μέσω συμφωνίας ανάμεσα στον πελάτη και τον έξωθεν προερχόμενο δικηγόρο του. Ας πάρουμε για παράδειγμα έναν δανό δικηγόρο ο οποίος έχει το γραφείο του στο Λονδίνο και, για ναποστηρίξει μιαπόθεση ενώπιον του Ανατολικού Εφετείου της Κοπεγχάγης, πραγματοποιεί 12 μετακινήσεις, οι οποίες αντιστοιχούν σε 100 ώρες ταξιδίου κόστους 2 500 δανικών κορωνών η καθεμία. Ο κατηγορούμενος ή η οικογένειά του μπορούν να έλθουν σε συμφωνία με τον δικηγόρο ώστε να του καταβάλουν τις 250 000 δανικές κορώνες για τις μετακινήσεις του προς το Ανατολικό Εφετείο, εφόσον η δικαιοσύνη έχει αρνηθεί προηγουμένως να αναλάβει τις συγκεκριμένες δαπάνες.

Ωστόσο, το άρθρο 336γ, παράγραφος 5, του κώδικα οργάνωσης των δικαστηρίων περιλαμβάνει και ορισμένες διατάξεις που θα μπορούσαν να ερμηνευθούν ως απαγορεύουσες την συμπεφωνημένη ανάληψη των εξόδων από τον κατηγορούμενο/υπόδικο για τις ώρες ταξιδίου του δικηγόρου, και τούτο ακόμη και αν το δημόσιο ταμείο έχει αρνηθεί να αναλάβει αυτά τα έξοδα ή ακόμη και αν ο κατηγορούμενος/υπόδικος δεν έχει ζητήσει σε καμία χρονική στιγμή την ανάληψη των εξόδων αυτών από το Δημόσιο.

Κατά συνέπεια, ο συγκεκριμένος δικηγόρος βρίσκεται σε πολύ δυσμενέστερη θέση έναντι ενός τοπικού δικηγόρου.

Ο κατηγορούμενος βρίσκεται επίσης σε εξαιρετικά δυσμενή θέση, διότι καταπατείται στην πράξη το δικαίωμά του για ελεύθερη επιλογή δικηγόρου, από τη στιγμή που ο ίδιος δεν επιτρέπεται να αναλάβει τα έξοδα για τις ώρες ταξιδίου του δικηγόρου που επιθυμεί για τηνπεράσπισή του.

Μπορεί η απαγόρευση αυτή, σύμφωνα με την οποία ο κατηγορούμενος/υπόδικος δεν επιτρέπεται να αναλαμβάνει κατόπιν κοινής συμφωνίας τα έξοδα για τις ώρες ταξιδίου του δικηγόρου του, να θεωρηθεί σύμφωνη με το εθιμικό δίκαιο του ανταγωνισμού, ιδίως δε με το κοινοτικό δίκαιο του ανταγωνισμού και των συμβάσεων·

Απάντηση του κ. Bolkestein εξ ονόματος της Επιτροπής

(24 Σεπτεμβρίου 2001)

Η Επιτροπή θεωρεί ότι μια γενική απαγόρευση όπως αυτή που περιγράφει συνοπτικά το αξιότιμο μέλος του ΕΚ θα μπορούσε πράγματι να εμποδίσει η να καταστήσει πιο δαπανηρή την ελεύθερη παροχήπηρεσιών από δικηγόρους, την οποία εγγυώνται τα άρθρα 49 έως 55 της Συνθήκης ΕΚ.

Στο πλαίσιο της συνέχειας της ανακοίνωσής της για μια νέα στρατηγική για την εσωτερική αγοράπηρεσιών(1), η Επιτροπήλοποιεί σήμερα την πρώτη φάση της στρατηγικής αυτής, που συνίσταται στην επισήμανση και την εις βάθος ανάλυση των εμποδίων πουπάρχουν για την ελεύθερη παροχή διασυνοριακώνπηρεσιών μεταξύ των κρατών μελών. Θα ακολουθήσει μια δεύτερη φάση, κατά την οποία θα προταθούν οι πιο κατάλληλες λύσεις για τα προβλήματα που θα αντιμετωπιστούν. Στο πλαίσιο αυτό, η Επιτροπή έχει την πρόθεση να εξετάσει τις διατάξεις του κώδικα πολιτικής δικονομίας και ποινικής δικονομίας της Δανίας, στους οποίους αναφέρεται το αξιότιμο μέλος του ΕΚ, για να είναι σε θέση να προσδιορίσει εάν μια τέτοια διάταξη είναι αντίθετη με τις διατάξεις της Συνθήκης όσον αφορά την ελεύθερη παροχήπηρεσιών και, ενδεχομένως, να προτείνει τα κατάλληλα μέτρα για την επίλυση αυτού του προβλήματος.

(1) COM(2000)888.